Les cucanyes tanquen les festes Patronals del Port de Sagunt
13 d’agost 2018

![](/media/u3hl400m/79_7_cuerpo.jpg)  
  

Dimecres que ve, 15 d'agost, se celebrarà la tradicional festa de les cucanyes que posarà fi a les festes Patronals del Port de Sagunt. Els participants optaran a una trentena de premis que oscil·laran entre 50 i 275 euros, menys premis que l'any passat però de major quantia. En esta edició, es mantenen les tres activitats tradicionals: una prova esportiva, com és la travessia nadant al port; agafar la bandera en el pal greixat i una prova que consistix a atrapar pilotes de goma en l'aigua.

  

La delegació de Festes posarà a la disposició de la ciutadania dos autobusos gratuïts de la companyia AVSA a partir de les 8.00 hores, que traslladaran els visitants i participants des de l'entrada nord del moll fins a la dàrsena pesquera, on tindran lloc les activitats programades. La jornada estarà amenitzada per una batucada.

  

La prova esportiva de travessia nadant compta amb dos novetats. D'una banda, el punt d'eixida es canvia a la dàrsena, coincidint amb el punt d'arribada, amb la finalitat de fer-la més vistosa. D'altra banda, es faran dos travessies: una de menor recorregut per a fer la prova accessible a tots els públics, en la qual els més xicotets podran participar amb els seus pares, i una altra de major distància i més competitiva.

  

Posteriorment, tindrà lloc l'agafada de banderes del pal greixat, en la qual podrà participar qualsevol que s'anime. Els tres primers que agafen la bandera seran premiats amb 275 euros el primer, 200 euros el segon, i 100 euros el tercer.

  

A continuació, s'iniciarà el llançament de pilotes de goma a l'aigua amb importants premis: 3 pilotes amb un premi cadascuna de 200 euros, 3 amb 150 euros, 3 amb 100 euros, 5 amb 75 euros i 14 amb 50 euros. Només es permetrà una pilota premiada per participant i la relació de les pilotes premiades s'exposarà al públic en finalitzar l'activitat. Tota persona que obtinga una pilota premiada haurà de facilitar les seues dades (DNI, nom i cognoms i un número de telèfon) abans d’anar-se’n, i l'endemà lliurar una fotocòpia del codi IBAN del compte bancari on l'Ajuntament de Sagunt ingressarà la quantia del premi obtingut.

​  

​![](/media/sqtgxdfv/79_9_cuerpo.jpg)  
  
  

​​

​

*   [](http://www.facebook.com/sharer.php?u=https://aytosagunto.es/va/actualitat/les-cucanyes-tanquen-les-festes-patronals-del-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/les-cucanyes-tanquen-les-festes-patronals-del-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-cucanyes-tanquen-les-festes-patronals-del-port-de-sagunt/ "Linked In")
*   [](mailto:?body=https://aytosagunto.es/va/actualitat/les-cucanyes-tanquen-les-festes-patronals-del-port-de-sagunt/)